als_Latn dik_Latn sag_Latn
Real Madrid ka fituar në shtëpi ndaj Real Sociedadit me rezultat 3-0.
Skuadre e Zinedine Zidanes edhe pse me shumë mungesa ka arritur të zhvilloj një ndeshje të madhe ndaj Sociedadit, duke e mposhtur me lehtësi.
Në pjesën e parë, Reali arriti të shënoj vetëm një gol me anë të kroatit Mateo Kovacic, i cilë shënoi në minutën e 37 nga afërsia pas asistimit të Cristiano Ronaldos dhe me epërsinë 1-0 skuadrat shkuan në pushim.
Në pjesën e dytë, ‘Mbretërit’ arritën të shënojnë edhe dy gola të tjerë dhe të sigurojnë fitoren në një ndeshje të vështirë në letër si kjo ndaj baskëve.
Fillimisht ishte portugezi Ronaldo, i cili shënoi një gol të bukur me parabolë, gol ky që erdhi në minutën e 51 pas asistimit të Kovacic.
Golin e tretë dhe të fitores për vendasit e shënoi i inkuadruari në pjesën e dytë, Alvaro Morata, i cili mposhti portierin mysafirë nga afërsia në minutën e 82 për 3-0.
Pas kësaj fitore, Reali ruan kreun me 46 pikë apo katër më shumë se dy përcjellësit tjerë, Barcelona dhe Sevilla.
als_Latn als_Latn als_Latn als_Latn als_Latn als_Latn als_Latn